Het Paarl nog verkeerslui? | Netwerk24
Het Paarl nog verkeerslui?
Ek wil graag weet of die Paarl nog verkeerskonstabels het wat die wet kan of wil afdwing. Ek sluit puntdiens uit.
Tans neem die wetteloosheid toe teen ’n verbysterende spoed. Ek praat nie eens van afwesige veiligheidsgordels en selfoongebruik nie! Dis veral die algehele disrespek en gebrek aan kennis van taxi’s wat ek wil ophaal.
Tans is dit lewensgevaarlik om die Boulevard en Lady Greystraat-kruising of van Riebeeckweg en Lady Greystraat- aansluiting te gebruik. Bane geverf beteken niks. Taxi’s druk in of ignoreer die verkeersligte.
’n Voormalige verkeerskonstabel van die Paarl wat nou in ’n naburige dorp werk, het aan my gesê dat hulle by die Paarlse verkeersowerhede gaan kla het oor die intimidasie deur sommige taxi-eienaars wat hulle moet verduur. Die betrokke lid van die verkeersowerhede se antwoord was “hoekom skryf julle die taxi’s?”
Sal die verkeerskonstabels asseblief weer reg en orde begin toepas? Of indien u geïntimideer word, kom ons kry beamptes van naburige dorpe om hier te kom klopjagte hou. Kom ons wetsgehoorsame bestuurders eis vir ons almal weer ’n veilige Paarl op.